ལ་ལས་དགག་རྩོམ་ཟེར་ན།ཕ་རོལ་བོའི་མི་གཞི་དང་ཁོར་ཡུག་སོགས་གང་ཅིའི་ཐད་ནས་ཅི་མི་སྙམ་པར་མཚང་འབྲུ་བའམ།ཡང་ན་ངན་འདོགས་བྱེད་པ་ཞིག་ཏུ་ངོས་འཛིན་གྱིན་འདུག་པས་དེ་ནི་རྩ་བ་རང་ནས་ནོར་བ་རེད།ང་ཚོས་དགག་རྩོམ་སྟེ་དགག་སྒྲུབ་ཀྱི་རིག་ཚུལ་བཀྱེ་བ་ནི།གནད་ཕིགས་པའི་ང་རོ་ཞིག་དང་།ཡང་ན་དགོས་ངེས་ཀྱི་དྲན་སྐུལ་ཞིག་བྱེད་ཀྱིན་པ་མ་ཡིན་ནམ།དེ་ལྟ་བུའི་དགག་གཞག་རྩོད་སྤོང་གི་རིག་ཚུལ་ཡང་དག་པའི་ལམ་ནས་སྤྱི་ཚོགས་དང་དངོས་ཡོད་ལ་ཁ་ཕྱོགས་ཏེ།གནས་བབ་ཀྱི་ངན་དང་མཚང་ལ་རིག་ཤེས་ཀྱི་ལག་པས་བསྙབས་ཏེ་ཐེར་འདོན་དང་སུན་འབྱིན་གྱི་དགག་གཞག་སྤྲོས་ན།ད་གཟོད་གང་ཞིག་འགལ་འདུ་དང་རྩོད་ཉོགགང་ཞིག་བླང་བྱ་དང་དོར་བྱ་ཡིན་པའི་གནད་དུ་ཁེལ་བའི་ཚིགས་མལ་དེ་རྙེད་ཐུབ།